Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Likumā par budžetu un finanšu vadību**

***(Nr.1042/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi**  **(13)** | **Ministru kabineta atzinums** | **Komisijas atzinums** |
|  | Izdarīt Likumā par budžetu un finanšu vadību (Latvijas Republikas Saeimas un Ministru Kabineta Ziņotājs, 1994, 8. nr.; 1996, 24. nr.; 1997, 21. nr.; 1998, 9. nr.; 1999, 24. nr.; 2001, 1. nr.; 2002, 23. nr.; 2003, 2., 23. nr.; 2005, 2., 24. nr.; 2007, 3. nr.; 2008, 1., 24. nr.; 2009, 13., 15., 20. nr.; Latvijas Vēstnesis, 2009, 200. nr.; 2010, 178., 206. nr.; 2011, 103., 117., 184., 204. nr.; 2012, 190. nr.; 2013, 80., 193., 232. nr.; 2014, 32., 228. nr.; 2015, 248. nr.; 2016, 17., 81. nr.; 2017, 241. nr.) šādus grozījumus: |  |  |  |  |
|  | 1. Aizstāt visā likumā vārdus "vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafiks" (attiecīgā locījumā) ar vārdiem "budžeta sagatavošanas grafiks" (attiecīgā locījumā). |  |  |  |  |
|  | 2. Aizstāt visā likumā vārdu "kontingents" (attiecīgā locījumā) ar vārdu "skaits" (attiecīgā locījumā). |  |  |  |  |
| **Budžeta resors** — ministrija, cita centrālā valsts iestāde vai atsevišķi no ministriju vai citu centrālo valsts iestāžu budžetiem nodalīts resursu un izdevumu kopums, kam gadskārtējā valsts budžeta likumā budžeta līdzekļus paredz tieši apropriācijas kārtībā. | 3. Papildināt [I](https://likumi.lv/ta/id/58057-likums-par-budzetu-un-finansu-vadibu#n1)nodaļu "Likumā lietotie termini" pēc termina "Budžeta resors" ar terminu šādā redakcijā:  "**Budžeta sagatavošanas grafiks** – vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafiks." | **1** | **Juridiskais birojs**  Ierosinām papildināt likumprojekta 3. pantu (attiecībā uz termina “Budžeta sagatavošanas grafiks” skaidrojumu) pirms vārdiem “vidēja termiņa” ar vārdiem “Ministru kabineta apstiprināts”. |  |  |
| **9. pants. Apropriācijas**  (131) Finanšu ministram ir tiesības, informējot par to Saeimu, veikt šādas apropriāciju izmaiņas:  1) starp ministrijām un citām centrālajām valsts iestādēm transfertu veikšanai gadskārtējā valsts budžeta izpildes procesā, kā arī valsts budžeta saņemamajiem transfertiem no pašvaldību budžetiem, no valsts budžeta daļēji finansēto atvasināto publisko personu budžetiem un budžeta nefinansēto iestāžu budžetiem;  2) valsts budžeta iestādēm piešķirto ārvalstu finanšu palīdzības līdzekļu izmantošanai un šā likuma [27.pantā](https://likumi.lv/doc.php?id=58057#p27) noteiktajā kārtībā aprēķināto ārvalstu finanšu palīdzības līdzekļu atlikumu saimnieciskā gada sākumā izmantošanai. | 4.  9. pantā:  izslēgt 13.1 daļas 2. punktā vārdus un skaitli "šā likuma 27. pantā noteiktajā kārtībā aprēķināto";  papildināt 13.1 daļu ar 3. un 4. punktu šādā redakcijā:  "3) valsts budžeta iestāžu ieņēmumu par sniegtajiem maksas pakalpojumiem un citu pašu ieņēmumu izmantošanai;  4) valsts budžeta iestāžu ieņēmumu par sniegtajiem maksas pakalpojumiem un citu pašu ieņēmumu atlikumu saimnieciskā gada sākumā izmantošanai, ja programmas (vai apakšprogrammas, ja programmā ir apakšprogrammas) ietvaros izmantojamo atlikumu apmēra kopsumma saimnieciskā gada laikā nepārsniedz vienlaikus 5 % no programmai (apakšprogrammai) kārtējā gada valsts budžeta likumā plānotajiem kopējiem izdevumiem un vērtību 100 000 *euro*."; | **2** | **Frakcija SASKAŅA**  Izslēgt likumprojekta 4.pantā ietvertā 9.panta 13.1 daļas 4.punktu. |  |  |
| (14) Finanšu ministram ir tiesības palielināt gadskārtējā valsts budžeta likumā noteikto apropriāciju, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir izskatījusi to un nav iebildusi pret apropriācijas palielinājumu, tikai šādiem mērķiem:  1) valsts budžeta iestāžu ieņēmumu par sniegtajiem maksas pakalpojumiem un citu pašu ieņēmumu, kā arī šā likuma [27.pantā](https://likumi.lv/doc.php?id=58057#p27) noteiktajā kārtībā aprēķināto ieņēmumu par sniegtajiem maksas pakalpojumiem un citu pašu ieņēmumu atlikumu saimnieciskā gada sākumā izmantošanai;  2) Eiropas Savienības pašu resursu palielināšanai un norēķiniem ar Eiropas Savienību;  3) starptautisko tiesu un Satversmes tiesas spriedumu izpildei;  4) *(izslēgts ar* [*06.11.2013*](https://likumi.lv/ta/id/262276-grozijumi-likuma-par-budzetu-un-finansu-vadibu)*. likumu)*;  5) Eiropas Savienības politiku instrumentu un citas ārvalstu finanšu palīdzības projektu un pasākumu īstenošanai;  6) normatīvajos aktos noteikto sociālās apdrošināšanas speciālā budžeta izdevumu segšanai;  7) likumā noteikto garantēto atlīdzību izmaksai Noguldījumu garantiju fondā trūkstošo līdzekļu nodrošināšanai;  8) iemaksām Eiropas Stabilitātes mehānisma reģistrētajā kapitālā, nepārsniedzot kopējo apmaksāto akciju un kopējo pieprasāmo akciju iegādes saistību apjomu, ja par apropriācijas palielināšanu ir pieņemts Ministru kabineta lēmums.12 | izteikt četrpadsmitās daļas 1. punktu šādā redakcijā:  "1) valsts budžeta iestāžu ieņēmumu par sniegtajiem maksas pakalpojumiem un citu pašu ieņēmumu atlikumu saimnieciskā gada sākumā izmantošanai, izņemot šā panta 13.1 daļas 4. punktā noteikto;". | **3** | **Frakcija SASKAŅA**  Izslēgt likumprojekta 4.pantā ietvertā 9.panta četrpadsmitās daļas 1.punktā ietvertos vārdus “izņemot šā panta 13.1 daļas 4.punktā noteikto;”. |  |  |
| **16.pants. Atbildība par vidēja termiņa budžeta ietvara likuma projekta (ietvara likumprojektu paketes) un gadskārtējā valsts budžeta likuma projekta (budžeta likumprojektu paketes) sagatavošanu**  Finanšu ministrs ir atbildīgs par vidēja termiņa budžeta ietvara likuma projekta (ietvara likumprojektu paketes), gadskārtējā valsts budžeta likuma projekta (budžeta likumprojektu paketes) un tam pievienojamo paskaidrojumu izstrādāšanu. | 5.  16. pantā:  papildināt pantu ar otro daļu šādā redakcijā:  "(2) Finanšu ministrs līdz kārtējā gada 15. decembrim iesniedz Ministru kabinetā budžeta sagatavošanas grafika projektu nākamajam gadam.";  uzskatīt līdzšinējo tekstu par panta pirmo daļu. |  |  |  |  |
| **16.1 pants. Vidēja termiņa mērķi un iniciatīvas**  (1) Finanšu ministrs līdz kārtējā gada 15.decembrim iesniedz Ministru kabinetam vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafika projektu nākamajam gadam.  (2) Ministrijas un citas centrālās valsts iestādes iesniedz priekšlikumus jaunām politikas iniciatīvām tikai tad, ja attiecīgajos nākamajos saimnieciskajos gados atbilstoši aktuālākajām makroekonomiskās attīstības prognozēm būs pieejami līdzekļi jauno politikas iniciatīvu finansēšanai. Priekšlikumus jaunām politikas iniciatīvām iesniedz vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafikā noteiktajā termiņā.  (21) Saeimai, Valsts prezidenta kancelejai, Augstākajai tiesai, Satversmes tiesai, Tieslietu ministrijai [par zemesgrāmatu nodaļām, rajonu (pilsētu) tiesām un apgabaltiesām], Valsts kontrolei, Nacionālajai elektronisko plašsaziņas līdzekļu padomei, Tiesībsarga birojam, Sabiedrisko pakalpojumu regulēšanas komisijai un Ģenerālprokuratūrai ir tiesības iesniegt priekšlikumus jaunām politikas iniciatīvām neatkarīgi no šā panta otrajā daļā minētajām prognozēm.  (3) Ministrijas un citas centrālās valsts iestādes sagatavo jaunās politikas iniciatīvas, pamatojoties uz nacionālajā attīstības plānā un valsts aizsardzības koncepcijā noteiktajām prioritātēm un mērķiem.  (31) Ministru kabinets var noteikt, ka ministrijas un citas centrālās valsts iestādes, sagatavojot jaunās politikas iniciatīvas, pamatojas arī uz citos attīstības plānošanas dokumentos noteiktajām prioritātēm un mērķiem, tostarp ņemot vērā nepieciešamību veikt budžeta iestāžu administratīvās spējas stiprināšanas pasākumus.  (4) *(Izslēgta ar* [*15.11.2012*](https://likumi.lv/ta/id/253139-grozijumi-likuma-par-budzetu-un-finansu-vadibu)*. likumu)* | 6. Izteikt 16.1 pantu šādā redakcijā:  "**16.1 pants. Vidēja termiņa prioritārie pasākumi**  (1) Ministrijas un citas centrālās valsts iestādes iesniedz priekšlikumus par prioritārajiem pasākumiem un to īstenošanai nepieciešamo finansējumu (turpmāk – priekšlikumi par prioritārajiem pasākumiem) tikai tad, ja nākamajos saimnieciskajos gados atbilstoši aktuālajām makroekonomiskās attīstības prognozēm būs pieejami līdzekļi prioritāro pasākumu finansēšanai. Ņemot vērā prognozes par pieejamiem līdzekļiem, Ministru kabinets var noteikt prioritāro pasākumu iesniegšanas un izvērtēšanas nosacījumus papildus šā panta otrajā daļā minētajam.  (2) Ministrijas un citas centrālās valsts iestādes iesniedz priekšlikumus par prioritārajiem pasākumiem budžeta sagatavošanas grafikā noteiktajā termiņā. Priekšlikumus par prioritārajiem pasākumiem sagatavo, pamatojoties uz Nacionālajā attīstības plānā, Valsts aizsardzības koncepcijā un citos attīstības plānošanas dokumentos noteiktajām prioritātēm un mērķiem, tostarp ņemot vērā nepieciešamību veikt budžeta iestāžu administratīvās spējas stiprināšanas pasākumus.  (3) Saeimai, Valsts prezidenta kancelejai, Augstākajai tiesai, Satversmes tiesai, Tieslietu ministrijai (par zemesgrāmatu nodaļām, rajonu (pilsētu) tiesām un apgabaltiesām), Valsts kontrolei, Nacionālajai elektronisko plašsaziņas līdzekļu padomei, Tiesībsarga birojam, Sabiedrisko pakalpojumu regulēšanas komisijai un Ģenerālprokuratūrai ir tiesības iesniegt priekšlikumus par prioritārajiem pasākumiem neatkarīgi no šā panta pirmajā daļā minētajiem nosacījumiem.  (4) Finanšu ministrs ir atbildīgs par prioritāro pasākumu izvērtēšanas procesa organizēšanu, prioritāro pasākumu izvērtēšanu un par priekšlikumu par atbalstāmajiem prioritārajiem pasākumiem un resursiem to finansēšanai iesniegšanu Ministru kabinetam." |  |  |  |  |
| **19. pants. Valsts budžeta pieprasījumu analīze** | 7.  19. pantā:  izteikt panta nosaukumu šādā redakcijā:  "**19. pants. Budžeta pieprasījumu iekļaušana gadskārtējā valsts budžeta likuma projektā**"; |  |  |  |  |
| (3) Finanšu ministrs izvērtē budžeta pieprasījumus pēc to atbilstības paredzētajiem mērķiem, sasniedzamajiem rezultātiem, atbilstības vidēja termiņa budžeta ietvara likumā noteiktajiem budžeta mērķiem un prioritārajiem attīstības virzieniem, kā arī ekonomiskuma un efektivitātes un, ja nepieciešams, pieprasa attiecīgajai izvērtēšanai nepieciešamo papildu informāciju. Pamatojoties uz šāda izvērtējuma rezultātiem un sniegto informāciju, finanšu ministrs pieņem lēmumu par budžeta pieprasījumu iekļaušanu valsts budžeta likuma projektā līdz tā iesniegšanai Ministru kabinetam. Finanšu ministrs jebkurā valsts budžeta likuma projekta izskatīšanas stadijā var izteikt savu viedokli, pievienot nepieciešamos atzinumus, kā arī atsevišķu revīziju rezultātus. | izteikt trešo daļu šādā redakcijā:  "(3) Finanšu ministrs jebkurā valsts budžeta likuma projekta izskatīšanas stadijā līdz tā iesniegšanai Ministru kabinetā var pieprasīt nepieciešamo papildu informāciju, izteikt savu viedokli, pievienot nepieciešamos atzinumus, kā arī atsevišķu revīziju rezultātus, lai izvērtētu atbilstību paredzētajiem mērķiem un sasniedzamajiem rezultātiem. Pamatojoties uz šāda izvērtējuma rezultātiem un sniegto informāciju, finanšu ministrs pieņem lēmumu par budžeta pieprasījumu iekļaušanu gadskārtējā valsts budžeta likumprojektā." |  |  |  |  |
| **27. pants. Kontu atvēršana, slēgšana un maksājumu izpilde**  (21) Gada beigās valsts pamatbudžeta kontos esošo līdzekļu atlikumu, kas radies no ieņēmumiem par sniegtajiem maksas pakalpojumiem un citiem pašu ieņēmumiem, ārvalstu finanšu palīdzības līdzekļiem vai saņemtajiem transferta pārskaitījumiem no valsts pamatbudžeta ārvalstu finanšu palīdzības līdzekļiem, Valsts kase ieskaita nākamajam saimnieciskajam gadam atvērtajos kontos, pamatojoties uz budžeta iestādes iesniegumu, un to var izmantot nākamajā saimnieciskajā gadā atbilstoši finansēšanas plānā piešķirtajiem asignējumiem. | 8. Papildināt 27. panta 2.1 daļu pēc vārdiem "citiem pašu ieņēmumiem" ar vārdiem "saņemtajiem transferta pārskaitījumiem no valsts budžeta iestāžu ieņēmumiem par sniegtajiem maksas pakalpojumiem un citiem pašu ieņēmumiem". |  |  |  |  |
| **29. pants. Uzskaite**  (1) Valsts kase kārto valsts budžeta finanšu uzskaiti.  (2) Budžeta iestādes Ministru kabineta noteiktajā kārtībā kārto grāmatvedības uzskaiti, ievērojot Ministru kabineta apstiprinātās pamatlīdzekļu nolietojuma normas un pielietošanas nosacījumus. | 9. Izteikt 29. pantu šādā redakcijā:  "**29. pants. Uzskaite**  (1) Valsts kase kārto valsts budžeta finanšu uzskaiti.  (2) Valsts ieņēmumu dienests kārto tā administrēto nodokļu, nodevu un citu administrēto maksājumu uzskaiti, kas attiecināmi uz valsts budžetu. |  |  |  |  |
| (3) No valsts budžeta daļēji finansētas atvasinātas publiskas personas un budžeta nefinansētas iestādes kārto grāmatvedības uzskaiti, ievērojot pamatlīdzekļu nolietojuma normas un pielietošanas nosacījumus šā panta otrajā daļā noteiktajā kārtībā.  (4) *(Izslēgta ar* [*15.12.2011*](https://likumi.lv/ta/id/242001-grozijumi-likuma-par-budzetu-un-finansu-vadibu)*. likumu)* | (3) Ministru kabinets nosaka grāmatvedības uzskaites kārtību:  1) budžeta iestādēm, no valsts budžeta daļēji finansētām atvasinātām publiskām personām, budžeta nefinansētām iestādēm;  2) Valsts kasei – valsts budžeta finanšu uzskaitei;  3) Valsts ieņēmumu dienestam – Valsts ieņēmumu dienesta administrēto nodokļu, nodevu un citu tā administrēto maksājumu uzskaitei, kas attiecināmi uz valsts budžetu." | **4** | **Juridiskais birojs**  Ierosinām izteikt likumprojekta 9. pantā ietverto likuma 29. panta trešo daļu šādā redakcijā:  “(3) Ministru kabinets nosaka grāmatvedības uzskaites kārtību:  1) budžeta iestādēm, no valsts budžeta daļēji finansētām atvasinātām publiskām personām un budžeta nefinansētām iestādēm;  2) Valsts kasei – papildus šīs daļas 1. punktā minētajam – arī valsts budžeta finanšu uzskaitei;  3) Valsts ieņēmumu dienestam – papildus šīs daļas 1. punktā minētajam – arī Valsts ieņēmumu dienesta administrēto nodokļu, nodevu un citu tā administrēto uz valsts budžetu attiecināmo maksājumu uzskaitei.”. |  |  |
| **30. pants. Pārskati un ziņojumi Valsts kasei**  (1) Budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes sagatavo un iesniedz gada pārskatu Ministru kabineta noteiktajā kārtībā un apjomā. | 10.  30. pantā: | **5** | **Juridiskais birojs**  Ierosinām papildināt likumprojekta 10. pantu ar jaunu pirmo daļu šādā redakcijā:  “Izteikt pirmo daļu šādā redakcijā:  “(1) Budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes sagatavo gada pārskatu. Papildus šā panta daļas pirmajā teikumā minētajam Valsts kase sagatavo arī ikgadējo pārskatu par valsts budžeta finanšu uzskaiti un Valsts ieņēmumu dienests sagatavo arī ikgadējo pārskatu par Valsts ieņēmumu dienesta administrētiem nodokļiem, nodevām un citiem tā administrētiem uz valsts budžetu attiecināmiem maksājumiem.”. |  |  |
|  | papildināt pantu ar 1.1 daļu šādā redakcijā:  "(11) Ministru kabinets nosaka kārtību, kādā sagatavo ikgadējo pārskatu par:  1) valsts budžeta finanšu uzskaiti;  2) Valsts ieņēmumu dienesta administrētajiem nodokļiem, nodevām un citiem tā administrētajiem maksājumiem, kas attiecināmi uz valsts budžetu."; | **6** | **Juridiskais birojs**  Ierosinām izteikt likumprojekta 10. pantā ietverto likuma 30. panta 1.1 daļu šādā redakcijā:  “(1.1) Ministru kabinets nosaka kārtību:  1) budžeta iestādēm, no valsts budžeta daļēji finansētām atvasinātām publiskām personām un budžeta nefinansētām iestādēm gada pārskata sagatavošanai;  2) Valsts kasei - papildus šīs daļas 1. punktā minētajam – arī ikgadējā pārskata par valsts budžeta finanšu uzskaiti sagatavošanai;  3) Valsts ieņēmumu dienestam - papildus šīs daļas 1. punktā minētajam – arī ikgadējā pārskata par Valsts ieņēmumu dienesta administrētiem nodokļiem, nodevām un citiem tā administrētiem uz valsts budžetu attiecināmiem maksājumiem sagatavošanai.”. |  |  |
| (3) Ministrijas un citas centrālās valsts iestādes, kā arī pašvaldības konsolidēto gada pārskatu iesniedz Valsts kasei līdz pārskata gadam sekojošā saimnieciskā gada 1.maijam saskaņā ar normatīvajos aktos par gada pārskatiem noteikto kārtību. Ministrijas un citas centrālās valsts iestādes gada pārskatam pievieno Valsts kontroles atzinumu par gada pārskata sastādīšanas pareizību. Pašvaldības gada pārskatam pievieno zvērināta revidenta ziņojumu. Valsts kontrole gada pārskatam pievieno zvērināta revidenta vai zvērinātu revidentu komercsabiedrības ziņojumu. | papildināt pantu ar 3.1 un 3.2 daļu šādā redakcijā:  "(31) Valsts kase ikgadējo pārskatu par valsts budžeta finanšu uzskaiti sagatavo līdz pārskata gadam sekojošā saimnieciskā gada 1. maijam.  (32) Valsts ieņēmumu dienests ikgadējo pārskatu par Valsts ieņēmumu dienesta administrētajiem nodokļiem, nodevām un citiem tā administrētajiem maksājumiem, kas attiecināmi uz valsts budžetu, sagatavo un iesniedz Valsts kasei līdz pārskata gadam sekojošā saimnieciskā gada 1. maijam." |  |  |  |  |
| **41. pants. Budžeta tiesības**  (6) Lai nodrošinātu konsolidētā kopbudžeta kopsavilkuma sagatavošanu, pašvaldības ne vēlāk kā triju mēnešu laikā pēc gadskārtējā valsts budžeta likuma izsludināšanas un ne vēlāk kā divu mēnešu laikā pēc grozījumu gadskārtējā valsts budžeta likumā izsludināšanas, ja grozījumi gadskārtējā valsts budžeta likumā ietekmē pašvaldības budžetu, iesniedz Finanšu ministrijai informāciju par apstiprinātajiem budžetiem. | 11. Izslēgt 41. panta sesto daļu. |  |  |  |  |
| **Pārejas noteikumi**  66. Šā likuma 16.1 panta pirmā daļa piemērojama no 2020.gada 1.janvāra. Līdz 2019.gada 31.decembrim finanšu ministrs vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafika projektu Ministru kabinetam iesniedz līdz kārtējā gada 1.martam. | 12. Pārejas noteikumos:  aizstāt 66. punktā skaitli un vārdus "[16.1 panta](https://likumi.lv/doc.php?id=58057#p16.1) pirmā daļa" ar skaitli un vārdiem "16. panta otrā daļa"; |  |  |  |  |
|  | papildināt pārejas noteikumus ar 74., 75., 76., 77., 78. un 79. punktu šādā redakcijā:  "74. Šā likuma 29. panta otrā daļa attiecībā uz to, ka Valsts ieņēmumu dienests kārto tā administrēto nodokļu, nodevu un citu tā administrēto maksājumu uzskaiti, kas attiecināmi uz valsts budžetu, stājas spēkā 2021. gada 1. janvārī. | **7** | **Juridiskais birojs**  Ierosinām izteikt likumprojekta 12. pantā ietverto pārejas noteikumu 74. punktu šādā redakcijā:  “74. Šā likuma 29. panta otrajā daļā paredzēto uzskaiti Valsts ieņēmumu dienests sāk kārtot no 2021. gada 1. janvāra.”. |  |  |
|  | 75. Ministru kabinets līdz 2018. gada 1. jūlijam izdod šā likuma 29. panta trešajā daļā minētos noteikumus. | **8** | **Juridiskais birojs**  Ierosinām izteikt likumprojekta 12. pantā ietverto likuma pārejas noteikumu 75. punktu šādā redakcijā:  “75. Ministru kabinets līdz 2018. gada 1. jūlijam izdod šā likuma 29. panta trešajā daļā paredzētos noteikumus. Budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes uzsāk šo noteikumu piemērošanu no 2019. gada 1. janvāra.” |  |  |
|  | 76. Līdz šā likuma 29. panta trešajā daļā minēto noteikumu spēkā stāšanās dienai, bet ne ilgāk kā līdz 2018. gada 31. decembrim ir spēkā Ministru kabineta 2009. gada 15. decembra noteikumi Nr. 1486 "Kārtība, kādā budžeta iestādes kārto grāmatvedības uzskaiti", ciktāl tie nav pretrunā ar šo likumu, un tie ir piemērojami, sagatavojot gada pārskatu par 2018. gadu. | **9** | **Juridiskais birojs**  Ierosinām izteikt likumprojekta 12. pantā ietverto pārejas noteikumu 76. punktu šādā redakcijā:  “76. Līdz šā likuma 29. panta trešajā daļā minēto noteikumu spēkā stāšanās dienai, bet ne ilgāk kā līdz 2018. gada 31. decembrim ir spēkā Ministru kabineta 2009. gada 15. decembra noteikumi Nr.1486 “Kārtība, kādā budžeta iestādes kārto grāmatvedības uzskaiti” ciktāl tie nav pretrunā ar šo likumu. Šie noteikumi ir piemērojami, kārtojot grāmatvedības uzskaiti gada pārskata par 2018. gadu sagatavošanā.”. |  |  |
|  | 77. Šā likuma 29. panta trešās daļas 2. punktā un 3. punktā minētie subjekti Ministru kabineta noteikumus, kas izdoti, pamatojoties uz šā likuma 29. panta trešo daļu, pirmo reizi piemēro ar 2021. gada 1. janvāri. | **10** | **Juridiskais birojs**  Ierosinām izteikt likumprojekta 12. pantā ietverto pārejas noteikumu 77. punktu šādā redakcijā:  “77. Šā likuma 29. panta trešās daļas 2. un 3. punktā minētie subjekti Ministru kabineta noteikumus, kas izdoti pamatojoties uz šā likuma 29. panta trešo daļu, attiecīgi par valsts budžeta finanšu uzskaiti un Valsts ieņēmumu dienesta administrēto nodokļu, nodevu un citu tā administrēto uz valsts budžetu attiecināmo maksājumu uzskaiti uzsāk piemērot ar 2021. gada 1. janvāri.”. |  |  |
|  | 78. Ministru kabinets līdz 2018. gada 1. jūlijam izdod šā likuma 30. panta 1.1 daļā minētos noteikumus. | **11** | **Juridiskais birojs**  Ierosinām izteikt likumprojekta 12. pantā ietverto pārejas noteikumu 78. punktu šādā redakcijā:  “78. Šā likuma 30. panta pirmajā daļā paredzēto ikgadējo pārskatu par valsts budžeta finanšu uzskaiti un ikgadējo pārskatu par Valsts ieņēmumu dienesta administrēto nodokļu, nodevu un citu tā administrēto uz valsts budžetu attiecināmo maksājumu uzskaiti Valsts kase un Valsts ieņēmumu dienests uzsāk piemērot sagatavojot attiecīgo pārskatu par 2021. gadu.”. |  |  |
|  | 79. Šā likuma 30. panta 1.1 daļā minētos Ministru kabineta noteikumus pirmo reizi piemēro, sagatavojot šā likuma 30. panta 3.1 un 3.2 daļā minētos pārskatus par 2021. gadu." | **12** | **Juridiskais birojs**  Ierosinām izteikt likumprojekta 12. pantā ietverto pārejas noteikumu 79. punktu šādā redakcijā:  “79. Ministru kabinets līdz 2018. gada 1. jūlijam izdod šā likuma 30. panta 1.1 daļā paredzētos noteikumus un budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes uzsāk to piemērošanu, sagatavojot gada pārskatu par 2019. gadu.”. |  |  |
|  |  | **13** | **Juridiskais birojs**  Ierosinām papildināt likumprojekta 12. pantu ar jaunu pārejas noteikumu šādā redakcijā:  “80. Līdz šā likuma 30. panta 1.1 daļā minēto noteikumu spēkā stāšanās dienai, bet ne ilgāk kā līdz 2018. gada 31. decembrim ir spēkā Ministru kabineta 2013. gada 15. oktobra noteikumiem Nr.1115 “Gada pārskatu sagatavošanas kārtība”, ciktāl tie nav pretrunā ar šo likumu. Budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes šos noteikumus piemēro, sagatavojot gada pārskatu par 2018. gadu.”. |  |  |
|  | Likums stājas spēkā 2018. gada 1. janvārī. |  |  |  |  |